b'\n_START_ARTICLE_\nMemory Stick\n_START_PARAGRAPH_\nMemory Stick  \xc3\xa9s un format de targeta de mem\xc3\xb2ria comercialitzat per Sony des de l\'octubre de 1998.\n_START_SECTION_\nGeneralitats\n_START_PARAGRAPH_\nEl terme tamb\xc3\xa9 s\'utilitza per definir la fam\xc3\xadlia sencera d\'aquests dispositius de mem\xc3\xb2ria, Memory Stick. Dins d\'aquesta fam\xc3\xadlia s\'inclou la Memory Stick Pro, una versi\xc3\xb3 posterior que permet una major capacitat d\'emmagatzematge i velocitats de transfer\xc3\xa8ncia d\'arxius m\xc3\xa9s altes, la Memory Stick Pro Duo, una versi\xc3\xb3 de menor mida que el Memory Stick i la Memory Stick Micro o M2 de mida similar a una microSD card i molt emprada en tel\xc3\xa8fons m\xc3\xb2bils._NEWLINE_En l\'actualitat diverses empreses han comercialitzat adaptadors de Memory Stick Pro Duo i Memory Stick que permeten emprar targetes de mem\xc3\xb2ria microSD card en els dispositius dissenyats per a un Memory Stick.\n_START_SECTION_\nUsos\n_START_PARAGRAPH_\nNormalment, la Memory Stick \xc3\xa9s utilitzada com a mitj\xc3\xa0 d\'emmagatzematge d\'informaci\xc3\xb3 per a un dispositiu port\xc3\xa0til, de manera que pot ser f\xc3\xa0cilment extreta la informaci\xc3\xb3 o la targeta a un ordinador. Per exemple, les c\xc3\xa0meres digitals de Sony utilitzen la targeta Memory Stick per a guardar imatges i v\xc3\xaddeos. Amb un lector de Memory Stick, normalment una petita caixa connectada via USB o alguna altra connexi\xc3\xb3 on es pot fer servir un pen de s\xc3\xa8rie, una persona pot transferir les imatges Stick en c\xc3\xa0meres digitals, dispositius digitals de m\xc3\xbasica, PDA, tel\xc3\xa8fons m\xc3\xb2bils, la PlayStation Portable (PSP), i en altres dispositius. A m\xc3\xa9s, la l\xc3\xadnia de port\xc3\xa0tils Sony VAIO porta molt de temps incloent ranures per Memory Stick._NEWLINE_Tamb\xc3\xa9 hi ha lectors que fan servir PCMCIA, CompactFlash, lectors floppy de 3.5 "polzades i altres formats. En termes de compatibilitat, un Memory Stick antiga pot ser usada en lectors MS m\xc3\xa9s recents (com tamb\xc3\xa9 pot utilitzar la Memory Stick Duo amb un adaptador en lectors m\xc3\xa9s recents). Tanmateix, la Memory Stick Pro i la Memory Stick Pro Duo sovint no s\xc3\xb3n suportats en els lectors antics. Fins i tot, encara que les targetes d\'alta velocitat Pro o Pro Duo puguin treballar en lectors Pro, les Pro Duo necessitant l\'adaptador, la seva major velocitat pot no ser-hi._NEWLINE_El Memory Stick original estava disponible amb capacitats de fins a 128 MiB, i una versi\xc3\xb3 m\xc3\xa9s petita, la Memory Stick Select, que permet tenir dos nuclis de 128 MB en una mateixa targeta. La Memory Stick Pro t\xc3\xa9 un m\xc3\xa0xim de mem\xc3\xb2ria de 32 GB d\'acord amb Sony, amb mides que van fins als 8 GB disponibles per a 2006 i per 2008 els de 16 GB._NEWLINE_Es pot comprar un adaptador per a les Memory Stick Pro Duo, i poder inserir en una ranura de Memory Stick Duo. No confondre aquest adaptador amb els controladors Memory Stick i Memory Stick Pro Duo que permeten inserir targetes de mem\xc3\xb2ria microSD card en els dispositius Sony dissenyats per Memory Stick._NEWLINE_Sony ha comercialitzat tamb\xc3\xa9 la Memory Stick Micro o Memory Stick M2, de mida molt redu\xc3\xafda similar a una microSD card, pensat per a tel\xc3\xa8fons m\xc3\xb2bils. Els Sony Ericsson m\xc3\xa9s recents porten un lector de targetes d\'aquest format per al qual tamb\xc3\xa9 hi ha adaptadors a Memory Stick. Pro_NEWLINE_La Memory Stick per a molts \xc3\xa9s associada nom\xc3\xa9s amb la marca propiet\xc3\xa0ria Sony, ja que la gran majoria de dispositius port\xc3\xa0tils d\'aquesta l\'han utilitzat durant molt de temps. Tot i aix\xc3\xad, els \xc3\xbanics fabricants rellevants que produeixen la Memory Stick s\xc3\xb3n SanDisk i Lexar. Tot i ser propietat d\'una marca en especial o degut al suport obstinat de part de Sony per al format, la Memory Stick ha sobreviscut m\xc3\xa9s que altres formats de mem\xc3\xb2ria flash d\'altres marques, i la seva longevitat \xc3\xa9s nom\xc3\xa9s comparable a la del CompactFlash i la del Secure Digital.'